**Un gând**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acolo, în cuibul tău suspendat

între un gând de migrare

şi altul mai mare

de picaj înfundat

te regăsesc mereu cu aripa-ți frântă

în coji de cuvinte clocite

şi-atât de păzite

că păsări de-argint amuțesc şi nu cântă.

În ghearele-mi lungi, în ghiare de fiară

ți-aduc guguştiuci, lopătari şi egrete

în spasme de pui se zbate-un erete

când simte că-n ciocu-mi va fi să moară.

Dar n-are niciunul aripa de fier

s-o rup, s-o lipesc, să te-nalțe

lipi-voi de tine din puf de speranțe

un gând să te urce spre stele ce pier.